‘વિભા, તું તો જાણે જ છે કે અમારો કરોડોનો કારોબાર છે. દાદાજીના સમયથી વીસ ટકા ધર્માદો કાઢવાની પરંપરા પપ્પાજીએ પણ ચાલુ રાખી છે. અત્યારે તો દાદાજીના નામે સ્કૂલ, કૉલેજ, ધર્મશાળા તથા અનેક ટ્રસ્ટ ચાલે છે. હું બિઝનેસને વેગ આપવા માટે દિવસ-રાત એક કરી રહ્યો છું. અમારી શાખને કારણે મારા માટે કરોડપતિ ઘરની છોકરીઓના પણ માગાં આવતા હતા. મને અને પપ્પાજીને સંબંધો દ્વારા બિઝનેસ વધારવાનું પહેલેથી જ પસંદ નથી તેથી જ પસંદગીનો કળશ અમે તારા પર ઢોળ્યો હતો.’